标题：许负相法
东汉许负简介
在汉代相学中以许负最为著名，许负本为一妇人，以善于面相而被汉高祖封为雌亭候，根据〈怀庆府志〉记载，许负著有〈德器歌〉、〈五官杂论〉、〈听声相行〉等现在我们还常看到很多相书中提到的〈许负相耳法〉等的书，但应该大总分是别人用其名而写的相书。如明代周履靖的〈许负相法十六篇〉就传为她的著作。
许负相法十六篇
今之游夫术子以宅墓，禄命、形相三事，致道吉凶、卑荣。王侯百官之门，日无虚者。听其言也，则亹亹昭昭，明根曲据，若铢毫无爽矣。而率皆无验，要之三事，唯形相人各判殊，可以案察推。取神斯理者，当扬目而洞?也。 
国朝永乐间，盛称柳庄、袁生，百无一谬。而其精奥，竟鲜有传之者。 
余家有古刻相法十六篇，乃高阳许负所撰。且云许负者，即汉文帝令相邓通者也。然通传不载负名，而相通之诀则着于负篇矣。 
余诵其文，虽多后世增色，而古朴简要，非汉代莫有也。尝取一二，私自镜别，则往往灵中可愕。即杂浑群述，后世无以持其领旨。乃别录之，倘山泽之英有好之者，则举以赠也。 
五狱山人黄省曾撰相目篇第一目秀而长，必近君王。 
龙睛凤目，必食重禄。 
目如卧弓，必是奸雄。 
斗鸡蜂目，恶死孤独。 
目光如电，贵不可言。 
目尾朝天，福禄绵绵。 
女目四白，外夫入宅。 
目色通黄，慈悯忠良。 
黑白分明，必主朝京。
若是女子，的主廉贞。 
目白长细，贫寒无计。 
目中赤砂起，法死须妨已。 
女人目下赤色，必忧产厄。 
目下一字平，所作皆分明。 
目下乱理纹，室家多子孙。 
目下有卧蚕，足女还少男。 
目下光漫乱，奸淫须少唤。 
右目小，女畏夫。左目小，男畏妇。随其男女，小心不虚。 
目长一寸，五分刀笔，五分凌云。相鼻篇第二鼻准洪直，富贵无极。 
鼻狭高危，兄弟微羸。 
鼻梁不直，欺诈未息。 
鼻毛出外，诽谤凶害。 
鼻上黑子，疾在阴里。 
鼻有纵理，主养他子。 
鼻上横理，忧危不已。 
若是胡人，富贵如市。 
鼻柱不平，委的他姓。 
鼻柱薄，立志弱。 
鼻如缩囊，至老吉昌。 
鼻如狮子，聪明达士。 
鼻高而昂，仕宦欣昌。 
鼻上光泽，富贵盈宅。 
鼻如截筒，富贵兴隆。 
鼻起中央，车马败伤。 
鼻头短小，意志浅小。 
鼻相广长，必多伎俩。 
鼻直而厚，天子诸侯。 
鼻如缺破，孤独饥饿。相人中篇第三人中平长，至老吉昌。 
兼有年寿，更益儿郎。 
人中短促，子孙不足。 
人中高厚，寿年长久。 
人中广平，养子不成。 
虽即生产，长闻哭声。 
人中广厚，奸淫未足。 
人中两黑，的生可儗。 
人中深长，子孙满堂。 
人中漫漫，无子可怜。相耳篇第四耳高于目，合受他禄。（作为人师也。） 
高于眉一寸，永不践贫困。 
耳高轮廓，亦主安乐。 
耳有刀环，五等高官。 
耳门垂厚，富贵长久。 
耳门容筋，家贫易去。 
耳有毫毛，长寿富贵，兼没灾殃。（毛若目能自见者吉。） 
耳如兽耳，自安自止。 
耳门宽大，聪明财足。 
耳门薄小，命短食小。 
耳白于面，名满赤县。相唇篇第五下唇遇上唇，妨夫的有真。 
上唇遇下唇，法多虚假人。 
唇紫色，足衣食。 
唇常赤，为贵客。 
上唇厚，命非久。 
下唇长，主贪食。 
唇上下相当，语音易善。好集文章。 
女唇紫，夫早死，兼妨首子。 
唇赤如丹，不要师看。 
唇上下不相覆，常怀盗窃，终身不富。 
唇多纹理，儿多无比。相口篇第六口如角弓，位至三公。 
口如含丹，不受饥寒。一则主富，一则主官。 
口如撮聚，供承人后。虚用心情，人贱如狗。 
口如缩囊，饥死无粮。纵然有子，必主别房。 
口如吹火，饥寒独坐。 
口如缩螺，常乐独?。 
龙唇凤口，不可为友。好说不真，常怀粗丑。 
口如赤丹，不入殷兰。若是女子，亦得夫怜。 
口阔舌薄，必好歌乐。如此之人，永无凶恶。 
纵理入口，饥死不久。 
口边紫色，贪财妨害。 
口开齿出，当失算数。必不久长，少即身故。 
口中有理，长相对益。丰财足禄，终无妨害。 
口未语，将唇起，奸邪在心，常怀不足。 
口如马口，蜧害贪丑。 
口中黑子，贪噉皆美。相齿篇第七齿白如玉，自然歌乐。财食自至，不用苦作。 
齿如斩银，必是贵人。 
齿如石榴，富贵他求。 
齿如龙齿，法生贵子。 
齿龈窍出，每事漏失。 
齿缝疏稀，财食无余。如此之人，与鬼同居。 
齿数三十六，贵圣有天禄。 
若三十向上，富贵豪望。 
足满三十，衣食自如。 
齿色黑，多妨克。 
三十以下，渐多饥寒。衣食必少，寿命短促。相舌篇第八舌小窄方，法主公王。 
舌上长理，三公可拟。 
舌小多纹理，安乐常不已。 
舌至鼻头，必得封侯。 
舌长而薄，万事虚耗。 
舌大口小，言不了了。 
舌小口大，言语捷快。 
舌过粗大，主多饥饿。 
舌小而短，法主贫贱。 
舌上黑紫，必无终始。 
舌语未出，其舌先见。好语他事，必自改变。 
舌上绣文，奴马成群。财帛千万，富贵凌云。 
舌有支理纹，富贵必超升。相胸篇第九胸狭面长，不可求望。 
胸广而长，主得公王。 
胸短于面，法主鄙贱。 
胸上黑紫，为兵万里。 
胸独高起，贫贱不已。 
胸若覆身，富贵名真。 
胸不平均，未足为人。 
胸均平满，豪播天畔。 
胸有毫毛，必主富豪。 
（十毫以下，三毫以上，必主长命。 
若多毛生者，亦主贫贱。精、长而出，即为第一也。） 
胸广而方，长智荣昌。相腹篇第十腹小而下，大富长者。 
腹大垂下，名遍天下。 
腹如抱儿，万国名题。 
腹如雀腹，贫贱无屋。 
腹有三甲，背有三壬。如此之人，法蓄黄金。 
腹脐突出，寿命早卒。相手篇第十一手纹乱挫，合有福禄，永无灾害。 
手有横理纹，杀害不须论。 
手有纵横纹，爵位至三公。 
黑子掌中，财食无穷。 
黑子手里，多妇少儿。 
掌四方，厚中央。薄兼有深，法益仕宦，财食安乐。 
掌通四起，容止君子。 
手有仰羊，行不衣粮。（手中有仰羊者，即难得也。） 
手有三的约，必使奴仆。 
（指上纹有三行，各三道者是也。） 
手一约，必为奴走脚。或作客，兼贫无福。 
十指三约并通，财食无穷。 
手如虎屈，贫寒至骨。 
手如甋瓦，必作大富。 
长者爪忽缺落，厄病数着。 
若似龙虎，贵名难得。 
龙龟红直，必得官职。 
男手如?囊，禄位似公王。 
（上相人若庶人，各富贵也。） 
女手竹竿鎗，福禄至无疆。相脚篇第十二脚下龟理纹，主二千石禄位。 
君子之相。脚下容龟。 
三公封侯，脚下理长。位至公王。 
（有相理文者好） 
通心达理，三公刺史之位。 
脚心黑紫，禄至二千石。 
脚下三理纹，公王将相位。 
脚下无文，法主寒贫。 
足薄而指长，之子没儿郎。 
足中指长，客死他乡。 
足蹈齐短，为人安稳。 
脚骨节强，妨非一雨。兼主辛苦。 
足厚四寸，必主大禄，富贵人也。相阴篇第十三阴上黑紫，富贵之事。 
阴毛逆生上，夫妇定相妨。 
黑紫阴头，必得封侯。相尿屎篇第十四尿头散泻，富贵天下。 
尿如竹竿，必主贫寒。 
谷道急而方，得位至公王。 
谷道宽，主贫寒。 
大便迟，堪为人师，又富贵人也。 
大便急，德智俱失。相行篇第十五凡相形，须行十步，即唤回头。须看左转，必有官职。右转无官职，又无衣食。 
行作龟行，必主聪明。 
行作鹿行、马行，必主辛苦。 
行不低昂，富贵之相。 
行步两踵相，衣食早衰。听声篇第十六声小亮高，贤贵之极。 
语声细嫩，必主贫寒，兼须危困。 
女人雄声，终身不荣， 
良人早须，虚有夫名。 
男子雌声，妨妇多儿。 
女声急切，妨夫一绝。 
夫人身手欲得厚，大小相覆，滑净光泽，必应豪贵。颜色光润，财禄日进。 
夫人少颜色恶者，绝无官分。 
故经云︰头小为一极，不得上天力。 
额小为二极，不得父母力。 
目小为三极，无有广知识。 
鼻小为四极，农作无休息。 
口小为五极，无有盛衣食。 
耳小为六极，方命难量测。 
头虽大，额无角。目虽大，无廓落。（是无相也。） 
鼻虽大，探柱弱。口虽大，语略绰。 
耳虽大，无轮廓。腹虽大，近上着，非奴即作客。（是无相也。） 
头虽小，方且平。 
目虽小，精且明。 
鼻虽小，梁柱成。 
口虽小，语媚生。如此之人，法主聪明。兼不少衣食。 
夫女人共语，未了即面看他，如此之人，必有病也。 
夫女人当共人语，手拈衣带者，便低头答者，必有奸淫之事也。